
PARLAMENTUL ROMÂNIEI

CAMERA DEPUTAŢILOR

Bucureşti, 26.02.2009

          PL.x – 6/2009

	Comisia pentru administraţie publică, amenajarea teritoriului şi echilibru ecologic                             

Nr. 26/40/12.02.2009


	Comisia pentru apărare, ordine

publică şi siguranţă naţională

Nr. 32/64/03.02.2009






Către

BIROUL PERMANENT
AL  CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.153/2008 pentru modificarea şi completarea Legii nr.360/2002 privind Statutul poliţistului, trimis Comisiei pentru administraţie publică, amenajarea teritoriului şi echilibru ecologic şi Comisiei pentru apărare, ordine publică şi siguranţă naţională, cu adresa nr. PL-x 6 din 2 februarie 2009, înregistrat sub nr. 26/40 din 12.02.2009, respectiv 32/64 din 3.02.2009. 


În raport de obiectul şi conţinutul său, proiectul de lege face parte din categoria legilor organice.

	Preşedinte,

Sulfina BARBU
	Preşedinte,

Costică CANACHEU 

PARLAMENTUL ROMÂNIEI

CAMERA DEPUTAŢILOR

Bucureşti, 26.02.2009
          PL.x – 6/2009
	Comisia pentru administraţie publică, amenajarea teritoriului şi echilibru ecologic
Nr. 26/40/12. 02. 2009

	Comisia pentru apărare, ordine

publică şi siguranţă naţională

Nr. 32/64/03.02.2009



RAPORT COMUN

asupra proiectului de Lege privind aprobarea Ordonanţei de urgenţă a Guvernului nr. 153/2008 pentru modificarea şi completarea Legii nr.360/2002 privind Statutul poliţistului
1. În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 153/2008 pentru modificarea şi completarea Legii nr.360/2002 privind Statutul poliţistului, trimis cu adresa nr. PL-x 6 din 2 februarie 2009, înregistrat sub nr. 26/40 din 12.02.2009, respectiv 32/64 din 3.02.2009. 
Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1368 din 4 noiembrie 2008.

Comisia juridică, de disciplină şi imunităţi, cu nr. PL.x.- 6 din 10.02.2009, a avizat favorabil proiectul de lege.

Ordonanţa de urgenţă supusă aprobării are ca obiect de reglementare modificarea şi completarea Legii nr. 360/2002 privind Statutul poliţistului, cu modificările şi completările ulterioare, în scopul eliminării  unor deficienţe care au fost constatate la aplicarea în practică a prevederilor  acestei legi.
2.  Proiectul de lege face parte din categoria legilor organice, potrivit art.73 din Constituţia României, republicată.

3. La lucrări au participat, în calitate de invitati, din partea Ministerului Administraţiei şi Internelor, domnul Radu Stancu – secretar de stat şi domnul Ovidiu Simina – consilier. 
4.  În conformitate cu prevederile art. 61 şi ale art. 63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru administraţie publică, amenajarea teritoriului şi echilibru ecologic au fost prezenţi 25 deputaţi din totalul de 30 de membri ai acesteia, iar la şedinţa Comisiei pentru apărare, ordine publică şi siguranţă naţională au fost prezenţi 20 de deputaţi din totalul de 25 de membri.

5. Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Cameră Deputaţilor este primă Cameră sesizată.

În urma dezbaterilor, în şedinţele din 11 februarie 2009, respectiv 25 februarie 2009, cu unanimitate de voturi, Comisiile propun plenului Camerei Deputaţilor adoptarea proiectului de lege, în forma prezentată de Guvern.

	Preşedinte,

Sulfina BARBU
	Preşedinte,

Costică CANACHEU 

                                         

	Secretar, 

Attila KORODI
	Secretar, 

Eugen BĂDĂLAN

